Rannet eo dre 6 kolonenn danav, bet kizellet en ur blochad maen hepken. E-kichen an diazez, war-du an ezkerzh, ez eus un delwenn eus an abostol Jakez war e goazez, deiziadet en drederenn gentañ eus an  kantved hogen bet staliet aze e 1857 ; er chapel veur edo da gentañ, war a greder. Ul levr digor dalchet gant e zorn kleiz zo war e varlenn, hag ur chleze en e zorn dehoù e koun ar burzhud a sevenas en Enmgann Clavijo (23 a viz Meurzh 844). Livet eo an delwenn, toneg he flegoù niverus a ziskouez neuz ar chorf, peochus eo an dremm barvek, gant blev rodellek. Ouzh treid Jakez ez eus ul loen dianav.